VS001263
Datum: 1995-04-27T02:00:00.000+02:00
datum_sodbe_i_stopnje: 2000-05-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 2820000 SIT
opombe: II Ips 580/2002. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Vodja proizvodnje.

## Škodni dogodek

Poškodba med smučanjem.

## Poškodba

Zlom desne goleni in mečnice in izredno močna oteklina desne goleni, tim. Compartment syndrom.

## Telesne bolečine

900000 SIT Hude telesne bolečine 3 tedne in 3 dni, srednje hude 2 meseca, lahke nekaj mesecev, občasne lahke 4 mesece in jih občasno čuti še sedaj pri večjih obremenitvah.

#### Hospitalizacija

14 dni; kirurški poseg z namestitvijo osteosintetskega materiala, šivanje ran.

#### Ambulantno zdravljenje

Kontrolni pregledi.

#### Rehabilitacija

Fizioterapija.

#### Nevšečnosti med zdravljenjem

Uživanje zdravil; hoja z berglami.

## Strah

220000 SIT Intenziven primarni strah 1 dan. Intenziven sekundarni strah za izid zdravljenja zaradi komplikacij, ki so se pojavile v prvih tednih po nezgodi in sicer ponovnega otekanja, povišanja temperature in ponovne operacije; 2 meseca zmeren sekundarni strah zaradi motenj senzibilitete v področju desnega stopala, omejene gibljivosti desnega stopala in prstov ter pojavljanja mišične kile v področju desne goleni.

## Zmanjšanje življenjske aktivnosti

1400000 SIT 15-odstotno ZŽA. V anatomskem smislu je pri oškodovancu prisotna atrofija stegenskih mišic, zlom desne goleni je zaceljen s kalusom in dislokacijo fibule; prisotna je mišična kila v srednjem delu desne goleni, ki je prav tako posledica poškodbe; prisotna je omejena gibljivost lažje stopnje v predelu desnega gležnja in prvih treh prstov desne noge. V funkcionalnem pogledu posledice povzročajo težave, ki se kažejo v oslabeli grobi moči, v motnjah statike in v motnjah pri hoji. Navedene posledice bodo trajne.

## Skaženost

300000 SIT Na sprednjem delu desne goleni ima brazgotino, ki je vidna in meri 25 cm in je široka 0,5 cm. Na notranji strani goleni v sprednjem delu je 4 cm dolga brazgotina, ki je posledica incizije hematoma.

---

ZOR člen 200, 203